Скрябин Адам Васильевич

Скрябин Адам Васильевич (18.05.1896—1938) — саха бастакы хормейстера, саха национальнай муусукатын култууратын төрүттээччилэртэн биирдэстэрэ, саха ырыаларын тарҕатааччы.

 Олоҕун олуктара 
 1896 сыллаахха ыам ыйын 18 күнүгэр Нөмүгү нэһилиэгэр төрөөбүт. 
 Дьокуускайдааҕы духовнай училищеҕа үөрэммитэ, 1917 сыллаахха бастакы саха хуорун уонна саха национальнай ротатын духовой оркестрын тэрийбитэ. Бу хуор кини салайыытынан 1923 сыллаахха Москубаҕа I Бүтүн Сойуустааҕы норуот хаһаайыстыбатын быыстапкатыгар сахалыы ырыалары толорон ситиһиилээхтик кыттар. 1924 сыллаахха Москуба консерваториятыгар муусука түөрүйэтин салаатыгар үөрэнэ киирбит. 
 Дьокуускай оскуолаларыгар, педтехникумҥа үлэлээбит. 1927 сыллаахха Москубаҕа "Саха ырыаларын ноталара" диэн бастакы хомуурунньугу бэлэмнээн бэчээттэппит. Адам Скрябин ыллаан бирбитин мусукааннар К.П. Виноградов, Н. И. Аладов тупсаран нуотаҕа түһэрбиттэрэ.
 1931 с. — Саха театрын иһинэн Саха Сиригэр бастакы хомус ансаамбылын тэрийбит. 
 30-с сыллар ортолоругар Дьокуускайдааҕы пединститут хормейстера. 

 Аатын үйэтитии 
А. В. Скрябин аатынан Ой с. уулусса ааттаммыт.

 Сигэлэр 
 Хангаласская Централизованная Библиотечная Система:Скрябин Адам Васильевич 
 Скрябин Адам. Саха бастакы композитора уонна хормейстера: [Адам Скрябин төрөөбүтэ 110 сыла] / Юрий Петров. — «Саха Сирэ». — 2006. — Бэс ыйын 7 к. — С.5.
 Степанова Елена. Композитор, его любимая Мария и НКВД: [о судьбе самодеятельного композитора Адама Скрябина] / Елена Степанова // «Якутия». — 2006. — 30 мая. — С.6.

Категория:Дьон алпаабытынан
Категория:1896 сыллаахха төрөөбүттэр
Категория:Ыам ыйын 18 күнүгэр төрөөбүттэр
Категория:Хаҥалас улууһугар төрөөбүттэр
Категория:1938 сыллаахха өлбүттэр
Категория:Композитордар